Copyright: Copyright © 1998 AHA! Software Inc.


Acknowledgements

Spell-Mell ville aldri ha blitt fullført i tilnærmelsesvis den form som spillet har i dag, uten deres hjelp og dyktighet. Navnene deres vil du finne nevnt under «Medvirkende». Deres generøsitet og flid har gjort det mulig for dette spillet å bli et mer internasjonalt spill enn jeg noen gang hadde våget å håpe på. Deres tålmodighet med mine noe tilfeldige forsøk på å organisere prosjektet har gjort samarbeidet med dem til en udelt glede for meg.

Jeg vet ikke om noe annet spill - ja, heller ikke noe annet software - som har vært den lykkelige mottaker av en liknende konsentrert fellesinnsats. Da jeg gikk i gang, var jeg slett ikke sikker på om prosjektet ville lykkes. Men det gjorde det, takket være disse mange gode venner fra fjerne strøk, av hvem jeg bare har møtt en eneste av dem i virkeligheten. Tusen takk til dere alle.

Jeg vil også takke Michael Paoli, fra Memphis, Tennessee, for forslaget som startet hele den kreative prosessen som endte opp med Spell-Mell. Selv om det i dag vil være vanskelig å gjenkjenne forslaget i det ferdige produktet, er det et faktum at hvis forslaget ikke hadde kommet, ville spillet aldri ha eksistert.

Avslutningsvis vil jeg nevne de som har testet ut Spell-Mell etter hvert som utviklingsprosessen har gått sin gang, hvorav noen også har bidratt med deler av eller hele ordlister slik de foreligger i den ferdige versjonen. Dette er Corwin, Graham og Tristan Sullivan; Chris, Kathy, Mitch og Amy Zamara; Lawrence og Sean Maynard; og ikke minst min kone, Susan Scott, som har gitt uttallige bidrag, både direkte og indirekte.

Nick Sullivan

AHA! Software Inc.


Contents
SLED - Spell-Mells ordlisteredigerer

Hvordan du kommer i gang

Oversikt

Opplysninger til uregistrerte brukere

Hvordan du bruker SLED

Trinn 1	Velkommen

Trinn 2	Ordlistetype og tittel

Trinn 3	Forfatterinformasjon, passord og versjon

Trinn 4	Ordlistebeskrivelse og notater

Trinn 5a	Velge ordlistespråk

Trinn 5b	Velge andrespråk (Bare fremmedspråklige ordlister)

Trinn 6a	Legge inn stikkord og svar

Trinn 6b	Legge inn ordforråd

Menyene

Filmenyen

Valgmenyen

Spillmenyen

Hjelpmenyen

Andre emner

Hvordan du deler ordlista di med andre

Ordlister med bildetips

Spesielle tegn

Takk til bidragsytere


Edit Game Levels
Redigering av spillnivå

Denne dialogen vil la forfatteren av ordlista bestemme:

Antall spillnivå som spilleren vil møte, når Spell-Mells ordliste brukes

Nivånavn

Rekkefølgen som nivåene presenteres i

Ordgruppene som hvert enkelt nivå benytter

Når du har fullført arbeidsoperasjonene som er beskrevet i dette avsnittet, klikker du på Bekreft-knappen, slik at endringene blir permanente. Du kan også klikke på Avbryt-knappen og gå tilbake til SLED uten å gjøre noen endringer.

Hvordan du bestemmer antall nivåer

The default number of levels in a Word-list is 10. For a short, simple quiz, this is probably too many. For some other types of game, it might be too few. (The program's internal limit is 100 levels, but that is far too many for a reasonable game.) You can add or delete levels using the graphical buttons below the list of level names on the left side of the dialog.

Legg til nivå-knappen lager et nytt, unavnet nivå under det nivået du har avmerket. Selv om Spell-Mells program vil lage et navn for deg dersom du ikke gir det et navn selv, vil et egetlaget navn være både nyttigere og mer interessant for spilleren.

Slett nivå-knappen fjerner det nivået du har avmerket, fra spillet. Det færreste antall nivå et spill kan ha, er to.

Hvordan du gir nivåene navn

Skal du gi et nivå et navn, merker du av nivået på lista og deretter skriver du inn/redigerer du et navn i Nivånavn-tekstboksen (like over lista på venstre side av dialogboksen).

Ønsker du å bruke det samme navnet på flere nivåer, bruker du Lås navn-knappen. Slik bruker du Lås navn-knappen: Gi først et nivå et navn på vanlig måte. Mens nivået fortsatt er avmerket, klikker du på Lås navn-knappen. Den vil holde seg nede til du klikker på den igjen. Mens knappen er nede, klikker du på nivåene du ønsker skal knyttes til det låste navnet, ett nivå av gangen. Når du er ferdig, klikker du på Lås navn-knappen igjen og kommandoen oppheves.

Hvordan du endrer på nivårekkefølgen

Du bruker Flytt opp ett nivå- og Flytt ned ett nivå-knappene for å endre rekkefølgen på nivåene i lista.

Klikk på denne knappen for å flytte det avmerkede nivået et hakk opp på lista over nivånavn.

Klikk på denne knappen for å flytte det avmerkede nivået et hakk ned på lista over nivånavn.

Hvordan du knytter ordgrupper til nivåer

Hvert Spell-Mell-nivå henter sine spørsmål og svar fra en eller flere ordgrupper. (Da du som forfatter av en ordliste fulgte Trinn 6 i oversikten over arbeidsoperasjoner, kategoriserte du dine egne ord i slike ordgrupper.) Programmet selv bruke bare Ordgruppe 1 på alle nivåer.

For å angi at et spillnivå skal hente ord fra bestemte ordgrupper, velger du disse gruppene mens nivånavnet er avmerket. (Bruk lista til høyre i dialogboksen.) Du kan også velge bort en ordgruppe ved å klikke på den igjen.

Grupper-menyen i denne dialogboksen er utstyrt med kommandoene Velg alt og Velg ingen. Disse kommandoene vil sørge for at alle, respektivt ingen, ordgrupper blir valgt. Det er også en Utvidet valg-kommando. Mens denne kommandoen sjekker, støtter ordgruppelistene Windows’ «utvidede valg», der tastene Ctrl og Shift har spesielle funksjoner ved valg av liste. Konsulter din egen Windows-dokumentasjon dersom du er usikker på hvordan «utvidet valg» fungerer.

 Dersom du ønsker at flere nivåer skal bruke den samme ordgruppekombinasjonen, bruker du Lås gruppe-knappen. Lås gruppe-knappen brukes slik: Lag først en ordgruppekombinasjon for ett enkelt nivå på den vanlige måten. Mens dette nivået er avmerket, klikker du på Lås gruppe-knappen. Den vil holde seg nede til du klikker på den igjen. Mens den er nede, klikker du på hvert nivå som du ønsker skal være tilknyttet den låste ordgruppekombinasjonen, ett av gangen. Når du er ferdig, klikker du på Lås gruppe-knappen og kommandoen oppheves.


Edit Group Names
Hvordan du redigerer ordgruppenavn

Med Rediger gruppenavn-dialogen kan du gi meningsbærende navn til ordgrupper, der programmet ellers bare bruker tall (fra 1 til 100).

Gruppenavnene kan ikke ses av Spell-Mell-spilleren. Ordgruppenes eneste funksjon er at de gjør det mulig for ordlisteforfatteren å knytte bestemte kategorier ord eller setninger til bestemte spillnivåer som spilleren vil møte i selve spillet. Hvordan dette virker, vil bli nærmere forklart i det avsnittet i denne hjelpfilen der vi tar for oss Hvordan du redigerer spillnivåer.

Det er lite trolig at du vil ha bruk for flere enn et mindre antall ordgrupper - kanskje tjue på det meste - i en vanlig ordliste.

For å gi navn til en ordgruppe behøver du bare å avmerke denne ordgruppa i gruppelista på venstre side i dialogboksen. Deretter skriver du inn eller redigerer ordgruppenavnet i redigeringsboksen på høyre side.

Når du er ferdig med å gi navn til ordgrupper, klikker du på Bekreft-knappen og går tilbake til SLED. Dersom du ikke ønsker å gjøre noen endringer i noen gruppe, klikker du bare på Avbryt-knappen og går tilbake til SLED.


Information for Unregistered Users
Opplysninger til uregistrerte brukere

Viktig beskjed: SLED vil gi deg adgang til å lage og redigere ordlister, og lar deg også lagre det du selv har laget, selv om du ikke har en registrert utgave av Spell-Mell-spillet. Men Spell-Mell vil bare gi deg adgang til å spille på det første nivået av en ordliste som du har laget i en uregistrert utgave. Etter å ha registrert deg kan du laste ordlista over i SLED og lagre den igjen. Fra da av vil en hvilken som helst registrert utgave av Spell-Mell kunne bruke ordlista di.


Overview
Oversikt

Velkommen til SLED, Spell-Mells ordlisteredigerer.

Hensikten med SLED er å hjelpe deg med å lage eller redigere spillmoduler, kalt ordlister, som siden kan brukes av deg eller andre når dere spiller Spell-Mell.

Ved å arbeide deg gjennom de seks trinnene som er nevnt i innholdsfortegnelsen, der hvert trinn tilsvarer en «side» i SLED-vinduet, vil du kunne lage dine egne ordlister. Du kan når som helst i arbeidsprosessen - både første gang og seinere - gå til et hvilket som helst trinn der du har vært før, ved å bruke Neste- eller Forrige-knappene, og på denne måten vil du kunne utvide eller finpusse på det du alt har laget.

En ordliste kan være svært enkel. Den kan til og med være bare en liste over ord; i rent bokstavelig forstand en ordliste som Spell-Mell kan bruke som utgangspunkt for et bokstavgåtespill. Eller den kan være mer omfattende, som for eksempel:

Et spørrespill med en antall underemner, organisert i nivåer;

Et opplæringsspill, som vil hjelpe spilleren å lære seg et bestemt antall ord, navn eller fakta;

Et fremmedspråklig ordlistespill, med parallelle ordforråd på så mange språk du ønsker.

Enten ordlista di er enkel eller utførlig, om den har et opplæringssiktemål, eller om den ganske enkelt lages for ren moro, vil SLED hjelpe deg enkelt og greit gjennom arbeidsprosessen, selv om du ønsker å gjøre bruk av avanserte oppgaver, så som:

Å gjøre bruk av passord så andre ikke kan redigere ordlista di (fint for lærere!)

Å skaffe tilveie oversettelser av titler og annen tekst for internasjonale brukere

Legge inn din web-sides URL så spillere kan kople seg opp til din web-side rett fra Spell-Mell-spillet.

Trenger du hjelp når du bruker SLED, bruker du Hjelp- eller Hjelp med denne sida-menykommandoen (eller trykker på F1) mens du bruker programmet, eller du kan simpelthen rulle deg gjennom denne korte hjelpfilen ved å bruke rulleknappene i verktøylinja.


Sharing your Word-lists
Hvordan du deler ordlista di med andre

Når du har et fullverdig spørrespill, eller en annen ordliste, og har testet den grundig, ønsker du kanskje å dele den med andre. En måte å gjøre dette på er å sende en kopi av ordlista di til oss i Family Games ved hjelp av e-post. Vi vil se over den, og hvis vi synes den passer, vil vi legge den ut på web-sida vår slik at andre Spell-Mell-brukere verden over kan laste den ned.


Special characters
Spesielle tegn

Spell-Mell er i stand til å ta i bruk de fleste tegn som inngår i Windows’ standardoppsett. For å imøtekomme behov for spesielle tegn i ulike fremmedspråks ordforråd som er lagt inn i ordlistene i spillet, kan Spell-Mell i tillegg benytte en del tegn som hører til det sentraleuropeiske oppsettet. Disse spesielle tegnene fra det sentraleuropeiske oppsettet kan overføres til SLED ved å benytte spesielle taster i en bestemt rekkefølge. En oversikt over disse tegnene og deres respektive tastebruksrekkefølger kan ses nedenfor.

Stadardtegn i Windows som er tilgjengelig i Spell-Mell, er som følger:

De sentraleuropeiske tegnene og tastebruksrekkefølgen som må benyttes for å få tak i dem, er som følger:

For å få dette:	Bruk «>» + dette::		For å få dette:	Bruk «>» + dette:		For å få dette:	Bruk «>» + dette:		For å få dette:	Bruk «>» + dette:
							Alt+0196			Alt+0228
							Alt+0199			Alt+0231
							Alt+0203			Alt+0235
							Alt+0163
							Alt+0209			Alt+0241
							Alt+0138			Alt+0154
							Alt+0221			Alt+0253
							Alt+0220			Alt+0252


Step 1: Welcome
Trinn 1: Velkommen

SLEDs åpningsside har en «Velkommen»-beskjed og et brett med knapper som lar deg velge ditt  arbeidsspråk for både SLED og Spell-Mell-spillet.

Neste trinn er å velge en kommando fra Filmenyen. Velg Ny dersom du vil lage en ny ordliste; velg Åpne for å åpne en eksisterende ordliste som du vil redigere. Begge kommandoene vil lede deg over til Trinn 2: Ordlistetype og tittel.


Step 2: Word-list Type and Title
Trinn 2: Ordlistetype og tittel

Skal du lage en ordliste, må du først bestemme hvilken type ordliste du skal lage. Du har tre valg.

Spørrelek-typen er den som oftest velges. Den er også den mest fleksible typen. Du kan bruke den til å lage spørreleker med spørsmål og korte svar, ordliste- og stavespill hvor spilleren skal finne ord eller setninger som passer til definisjonene du har laget, eller et ordgåtespill der spørsmålet er et stikkord - ofte et indirekte ett - til løsningen. Eksempler på alle tre typene vil du finne blant ordlistene i hovedutgaven av Spell-Mell.

Bokstavgåte-typen er den ordlistetypen som er lettest å lage. Du legger bare inn i SLED en liste over ulike ord. Du kan føye til stikkord hvis du vil, eller lage lista slik at spesielle ord vil dukke opp på spesielle nivåer i spilet, men dette er frivillig.  Spell-Mell vil stokke bokstavene i ordene på slump, og det er spillerens oppgave å komme fram til den riktige bokstavrekkefølgen.

En fremmedspråklig ordliste er mer spesialisert. Her må du legge inn et ordforråd på to eller flere språk. Spell-Mell-spilleren velger hvilket språk som skal brukes for stikkordene, og hvilket språk som skal brukes for svarene. Spillet endrer seg selv i henhold til valgene. Ordforrådsordlista i hovedutgaven av Spell-Mell inneholder 300 ord som ligger inne parallelt på over et dusin språk.

Hvordan du endrer ordlistetype

Viktig: Du kan fritt endre en spørrelek-ordliste til en bokstavgåte-liste og omvendt ved å bruke ordlistetype-knappene. Men hvis du forsøker å endre en fremmedspråklig ordliste til en av de andre typene, eller omvendt, vil alle stikkord og svar gå tapt under endringen.

Hvordan du gir ordlista di navn

Tittelen du velger for ordlista di, bør lages med omhu. Det er denne tittelen som spilleren ser i Spell-Mells spillmeny. For å skille ut din egen ordliste fra alle de andre, bør du være så presis som emnet ditt tillater. Hvis emnet ditt er ganske alminnelig, bør du lage en tittel som skiller seg ut på en eller annen måte (f.eks. Marys fotballspill), slik at den synes i mengden.

Til glede for spillere i andre land, kan du, hvis du ønsker det, legge inn en oversettelse av tittelen din. Hvis spillerens arbeidsspråk er det samme som en av oversettelsene, vil den oversatte tittelteksten bli brukt i stedet for hovedtittelens tekst. Bruk Spill/Oversett...-menykommandoen dersom du ønsker å jobbe med oversettelser.

Neste trinn

Når du er ferdig med arbeidet med ordlistetype og tittel, klikker du på Neste-knappen og går videre til Trinn 3: Forfatterinformasjon, passord og versjon.


Step 3: Author Information, Password and Version
Trinn 3: Forfatterinformasjon, passord og versjon

Hva er ditt navn eller kallenavn?

Spillmenyen i Spell-Mell lister opp tilgjengelige ordlister etter tittel (see Trinn 2) og forfatter. Skriv inn navnet ditt (eller et kallenavn eller pseudonym, hvis du foretrekker det) som forfatter av ordlista.

Hvordan du legger inn tilleggsopplysninger om deg selv:

Denne boksen brukes til kontakt- og copyright-opplysninger. Spillere kan se det du legger inn her, ved å klikke på Opplysning-knappen på Spell-Mells startside.

TIPS: Hvis du har en web-side som du ønsker å reklamere for, legger du inn din URL her, men pass på å begynne med «http://». Dette vil synes i Spell-Mell som en virksom URL-link som en spiller kan klikke på for å starte sin søkemotor, og dermed besøke din web-side rett fra Spell-Mell selv. Du kan også legge inn e-post-linker på samme måte. Legg inn «mailto:» samt hele e-postadressen din et eller annet sted i teksten, f.eks.:

Kontakt oss ved å klikke her: mailto:njs@familygames.com

Passord

Ønsker du å hindre andre i å laste inn din ordliste i SLED, må du beskytte den ved å skrive inn et passord i denne boksen. Denne egenskapen vil være spesielt nyttig i gruppesammenhenger, så som skoler, der det er nødvendig at bare en eneste person har kontroll over innholdet i ordlistene som gruppa bruker.

ADVARSEL: Pass på at passordet er slik at ingen kan gjette seg til det, men allikevel slik at du selv husker det. Ellers kan du fort komme i den situasjonen at du ikke kan laste inn din egen ordliste!

Versjon

Skriv inn versjonsopplysninger der det er gitt plass for det. Versjonstallet har to sifre, delt med et punktum (f.eks. 2.3). Hovedversjonstallet, som har startsiffer én for en ny ordliste, bør økes hver gang du utgir en versjon av ordlista der det er foretatt vesentlige endringer, som innføring av nye stikkord og svar, eller etter en vesentlig revisjon. Underversjonstallet, som har startsiffer null for en ny ordliste, og som bør settes tilbake til null når hovedversjonen endres, bør økes hver gang du gjør mindre forandringer, så som å rette opp en typografisk feil.

For øyeblikket verken bruker eller viser Spell-Mell versjonsopplysninger - disse er utelukkende til bruk og nytte for forfatteren - men i seinere utgaver av spillet kan dette endre seg.

Neste trinn

Når du er ferdig med arbeidsoppgavene på denne sida, klikker du på Neste-knappen og går videre til Trinn 4: Ordlistebeskrivelse og notater.


Step 4: Word-list Description and Notes
Trinn 4: Ordlistebeskrivelse og notater

Hvordan du beskriver ordlista di

I dette feltet kan du skrive inn en beskrivelse av ordlista di på inntil fire linjer. Spillere vil se denne beskrivelsen når de ruller gjennom menyen over tilgjengelige ordlister i Spell-Mell. Derfor bør du gi en så nøyaktig beskrivelse som mulig av hva de kan vente seg å finne.

Til glede for spillere i andre land ønsker du kanskje å gjøre tilgjengelig en oversatt beskrivelse. Dersom spillerens arbeidsspråk sammenfaller med en av oversettelsene, vil oversettelsen bli brukt i stedet for den beskrivelsen som du skriver inn på dette trinnet. Bruk Spill/Oversett ...-menykommandoen dersom du ønsker å arbeide med oversettelser.

Tilleggsnotater

De frivillige notatene som du skriver inn i dette feltet, kan ses fra selve Spell-Mell ved å klikke på Opplysning-knappen etter at selve ordlista di er åpnet. Dette er et godt sted for bakgrunnsopplysninger, referanser og generelle kommentarer som kan være av interesse enten for spillere eller andre ordlisteforfattere.

I likhet med forfatteropplysninger på Trinn 3 kan du her skrive inn URL-linker til aktive web-sider og e-postadresser i teksten. En nyttig måte å bruke dette på, er lage linker til web-sider som du brukte da du hentet bakgrunnsopplysninger til en ordliste.

Neste trinn

Når du er ferdig med arbeidsoppgavene på denne sida, klikker du på Neste-knappen og går videre til Trinn 5a: Velge ordlistespråk.


Step 5a: Select Word-list Language
Trinn 5a: Velge ordlistespråk

Hvilket språk bruker du?

Fra lista til venstre kan du velge det språket som den aktuelle ordlista skal bruke. Språkene i denne lista er språk som SLED allerede kjenner. Derfor finner du dem også under Arbeidsspråk.

Dette bør være språket du vil bruke til stikkord og svar i en spørrelek- eller bokstavgåteordliste.

Til bruk i en fremmedspråklig ordliste er dette førstespråket ditt - vanligvis det språket du kjenner deg mest trygg på. Hvis du seinere endrer ditt valg av førstespråk, vil ditt opprinnelige valg bli til et andrespråk (Trinn 5b), og ditt nye valg fører enten til at ditt forrige andrespråk rykker opp som førstespråk, eller at det lages et nytt, tomt ordforråd som kan anvendes.

Flere språk

Skulle du foretrekke et språk som ikke er blant dem SLED kjenner, velger du det språket fra lista til høyre og om nødvendig føyer du dette språknavnet til lista ved hjelp av Legg til-knappen. Du kan også bruke Gi nytt navn- og Slett-knappene for å videreredigere denne lista hvis det er nødvendig.

Den eneste forskjellen på språkene i lista til høyre og de i lista til venstre, er at navnene på dem til høyre ikke vil bli oversatt når du skifter arbeidsspråk.

Neste trinn

Når du er ferdig med arbeidsoppgavene på denne sida, klikker du på Neste-knappen og går videre til neste trinn. Arbeider du med en spørrelek- eller bokstavgåteordliste, vil neste trinn være Trinn 6a: Legge inn stikkord og svar. Arbeider du med en fremmedspråklig ordliste, vil neste trinn være Trinn 5b: Velge andrespråk.


Step 5b: Select Secondary Languages
Trinn 5b: Velge andrespråk

Arbeidsoppgavene som blir beskrevet på denne sida, vil bare være tilgjengelig når du redigerer en fremmedspråklig ordliste. Den eneste forskjellen på arbeidsoppgavene her og dem på Trinn 5a, er at listene her vil la deg velge flere språk.

Hvert språk du velger, fører til at det lages et nytt, tomt ordforråd for dette språket. Skal en Spell-Mell-spiller kunne gjøre bruk av ordlista di, må du skrive inn ordforrådet på minst ett andrespråk.

Advarsel: Hvis du velger bort et språk du allerede har arbeidet i, vil ordforrådet du har lagt inn, gå tapt idet du forlater denne sida. SLED vil be deg om bekreftelse før programmet utfører slettingen av hvert enkelt språk som du har avmerket.

Neste trinn

Du er nå klar til å gå videre til det siste av de seks trinnene som er nødvendig for å lage en fremmedspråklig ordliste: Trinn 6b: Legge inn ordforråd.


Step 6a: Enter Clues and Answers
Trinn 6a: Legge inn stikkord og svar

La oss anta at du nettopp nå har laget en ny spørrelekordliste, og at emnet for spørreleken din er «Canada». Du har nå kommet til det trinnet da du skal legge inn spørsmålene og svarene som spilleren vil se når din ordliste brukes i Spell-Mell.

På høyre side av SLED-sida vil du se ei tom liste. Dette er svarlista, hvor dine spørreleksvar skal inn. La oss begynne ved å legge til følgende spørsmål og svar:

Spørsmål:	I hvilken kanadisk by holder AHA! Software til?

Svar:	Victoria

Klikk deg inn i feltet kalt «Svar» og skriv inn «Victoria». Deretter klikker du deg inn i feltet i «Stikkord»-boksen (eller trykker ned mellomromstasten noen ganger til du ser at markøren er der) og så skriver du inn «I hvilken kanadisk by holder AHA! Software til?». Til slutt trykker du på Enter-tasten eller klikker på

Legg til-knappen. Nå vil du se at svaret kommer til syne i svarlista, og markøren din vil hoppe tilbake til «Svar»-feltet. Du er nå klar til å skrive inn et nytt svar. Her kommer flere spørsmål og svar som du kan legge til:

Spørsmål:	Hvilken provins ligger vest for Alberta?

Svar:	Saskatchewan

Spørsmål:	Hva heter hovedstaden i Canada?

Svar:	Ottawa

Spørsmål:	Hvilken provins gikk nylig inn i Canada?

Svar:	Nova Scotia

Spørsmål:	Hva heter det høyeste fjellet i Canada?

Svar:	Mount Logan

For å se over arbeidet ditt klikker du på ett og ett svar i svarlista. Du vil da se at både svaret og det tilhørende stikkordet vil komme fram i sine respektive felt på venstre side av sida, klare for videre redigering.

Enkel redigering

Du vil kanskje allerede ha lagt merke til at vi har gjort noen slurvefeil. La oss rette dem opp med en gang før vi går videre.

For det første ligger Saskatchewan øst for Alberta og ikke vest. For å rette opp det feilaktige klikket, klikker du på «Saskatchewan» i svarlista, deretter redigerer du spørsmålet i stikkordboksen. Du behøver ikke gjøre mer for å fullføre denne arbeidsoppgaven, fordi enhver endring som du gjør i stikkordboksen, er «varm»; det vil si at den øyeblikkelig endrer det aktuelle stikkordet som hører til det avmerkede svaret I «Svar:»-boksen. For å se etter om endringen din ble vellykket, kan du klikke på et annet svar, og deretter klikke på «Saskatchewan» igjen. Du vil da se at endringen du gjorde i stikkordet, er i behold.

Den andre feilen vi gjorde, var i svaret til spørsmålet om hvilken provins som nylig gikk inn i Canada. Det riktige svaret er faktisk «Newfoundland». For å foreta den nødvendige forandringen må du først klikke på «Nova Scotia» i svarlista, deretter må du redigere i «Svar:»-boksen slik at du leser «Newfoundland». Her er det at Endre-knappen - den lille med  hånda som peker mot høyre - kommer i bruk. Den må brukes når du ønsker å forandre et eksisterende svar heller enn å legge til et nytt et. Når du klikker på denne knappen, vil du se at «Nova Scotia» endres til «Newfoundland» i svarlista.

Som du kanskje allerede har gjettet, fjerner Slett-knappen det avmerkede svaret fra svarlista.

Grupper

Den arbeidsoppgaven som står igjen på denne sida, er skli-ned-lista for Grupper. Det er ofte en idé å knytte svar i en ordliste til forskjellige ordgrupper. Seinere kan du spesifisere (ved hjelp av Spill/Rediger nivå ...-menykommandoen) at svarene som skal brukes på de enkelte nivåene i et Spell-Mell-spill, skal hentes fra en eller flere spesielle ordgrupper.

Du kan knytte hvilket som helst ord til inntil 100 ordgrupper (selv om du vanligvis vil bruke langt færre). I begynnelsen benevnes ordgruppene utelukkende ved hjelp av sifre fra 1 til 100, men du kan gi dem hvilket navn du vil, ved å bruke Valg/Rediger gruppenavn...-menykommandoen.

La oss nå knytte svarene til ordgrupper, som et siste trinn i vår Canada-ordliste. Så langt har vår spørrelek to spørsmål som handler om byer, to om provinser, og et femte spørsmål om Mount Logan. Foreløpig ligger alle svarene i programmets startgruppe, ordgruppe 1.

La oss gjøre om gruppe 1 til «By»-gruppen, gruppe 2 til «Provins»-gruppen, og gruppe 3 til «Geografiske navn»-gruppen. Vi vil kanskje bestemme oss for å lage flere grupper i framtida etter hvert som spørreleken utvider seg, men disse tre er tilstrekkelig nå.

Vi behøver ikke å knytte det første eller det tredje svaret («Victoria», «Ottawa») til en annen gruppe - de er allerede der de hører hjemme - så la oss begynne med provinser. Klikk på «Saskatchewan» i svarlista, velg så «02» i skli-ned-lista for Grupper. I likhet med stikkord, er tilknytning til en ordgruppe «varm» - du behøver ikke gjøre noe mer enn å fullføre handlingen. Klikk på «Newfoundland», og velg igjen «02» i Grupper-lista; til slutt klikker du på «Mount Logan» og velger «03».

Bokstavgåteordlister

Selv om vi i dette avsnittet har konsentrert oss om å lage en spørrelekordliste, er framgangmåten med å lage en bokstavgåteordliste praktisk talt helt lik. Den eneste viktige forskjellen sett fra spørrelekforfatterens side, er at i en bokstavgåteordliste er bruk av stikkord valgfritt. Sjekk med våre to Jumbled Words-spill for å få et inntrykk av hvordan stikkord kan brukes i en bokstavgåteordliste.

Hva kommer nå?

Hvis du har fulgt oss i arbeidet med å lage Canada-spørreleken, er tida inne for å lagre arbeidet ditt ved hjelp av Fil/Lagre som...-menykommandoen. Et passende filnavn vil være «Canada.smw». Så snart det er lagret, vil du kunne laste spørreleken inn i Spell-Mell for å kontrollere at det virker som det skal.

Hvis du skal arbeide videre på Canada-spørreleken, vil neste trinn kunne være å redigere ordgruppenavnene, som beskrevet ovenfor, slik at du slipper å holde orden på ordgruppene ved hjelp av tallsifre. Du vil kanskje begynne å arbeide fram nivåene i spørreleken din, framgangsmåten finner du ovenfor. Du vil ganske sikkert trenge flere spørsmål - minst fem på hvert spillnivå, siden Spell-Mell viser fem spørsmål av gangen (og hvis du har færre, vil Spell-Mell bruke om igjen spørsmål som allerede er stilt).

Til slutt ønsker du kanskje å gå tilbake og arbeide mer på Forfatterinformasjon, Ordlistebeskrivelse eller andre arbeidsområder som vi har tatt for oss på tidligere trinn.


Step 6b: Enter Vocabulary
Trinn 6b: Legge inn ordforråd

Den eneste viktige forskjellen i arbeidet med å legge til i en fremmedspråklig ordliste, til forskjell fra andre ordlister, er at hvert svar kan ha flere «stikkord» - ett for hvert tilleggsspråk som du har valgt at skal få et parallelt ordforråd. Disse legges til ved hjelp av et rutenett, som lister opp hvert andrespråks navn sammen med et felt der det kan legges inn tilhørende ordforråd.

Du bør gjøre deg kjent med hvordan du legger inn spørsmål og svar i en spørrelekordliste, ved å jobbe deg gjennom vår mini-skole på Trinn 6a, før du går i gang med en fremmedspråklig ordliste. Når du mestrer de forskjellige arbeidsoppgavene - Legg til-, Endre- og Slett-knappene, og skli-ned-lista for Grupper - vil du finne at det er lett å overføre ferdighetene du har lært, til dette nye arbeidsområdet.

Ikke-oversatte ord

Det kan være at du noen ganger ønsker å la det være et «hull» i ett av ordforrådene, vanligvis fordi et spesielt uttrykk unndrar seg oversettelse. Dette er helt i orden. La ganske enkelt feltet stå åpent der et ord skulle ha vært satt inn i språkets ordforråd, og Spell-Mell vil la være å bruke dette uttrykket i spill der akkurat dette språket brukes.

Ord med flere betydninger (homonymer)

Noen ganger kan ett ord ha to vidt forskjellige betydninger, som med det norske ordet «hov». I noen sammenhenger er det ikke noe problem overhodet. Kanskje du bruker ordet på et Spell-Mell-nivå som bare omhandler navn  på dyrekroppsdeler, eller bare navn på gudshus.

I andre tilfeller må du legge til tekst som klargjør betydningen. Denne teksten plasseres inni klammer («krølleklammer») etter ordet, på denne måten:

hov      {dyrekroppsdel}

hov      {gudshus}

Når Spell-Mell viser spilleren ordet som et stikkord, vil teksten i klammer bli vist i paranteser. Når ordet derimot brukes som et svar, vil teksten i klammer ikke være nødvendig, og derfor blir den fullstendig utelatt.


The File Menu
Filmenyen

Egenskapene i denne menyen burde være kjent for brukere av Windows’ standardredskaper. Her følger en rask oppsummering som særlig framhever det som er av interesse for brukere av SLED:

Fil / Ny

Lager en ny ordliste. Følg de 6 trinnen i denne hjelpfilen og bestem type ordliste, tittel og andre hjelpeopplysninger, og legg deretter inn spørsmål og svar. Til slutt bruker du Fil/Lagre som... for å lagre den nylagete ordlista på harddisken din.

Fil / Åpne...

Viser en vanlig Åpne-dialog, som viser fram Spell-Mell-ordlister i den mappen du sist brukte i forbindelse med Åpne- eller Lagre-handlinger. Ordlistefiler har filforlengelsen «.smw».

Vanligvis bør du lagre alle ordlistene dine på brukerstedet (underkatalogen «lister» på din Spell-Mell-installasjon), siden det er her Spell-Mell selv vil klare å finne dem. Allikevel kan det hende at du ønsker å lagre en ordliste et annet sted, enten for backup eller for transport (via en løs harddisk) til en annen datamaskin.

Hvis du prøver å åpne en passordbeskyttet fil, vil du bli bedt om å oppgi passordet før operasjonen fullføres.

For å ta vare på endringer du har gjort i en ordliste som er åpnet, må du lagre ordlista på harddisken før du på nytt kan utføre en NY-handling, en annen Åpne-handling, eller lukke SLED. (Du vil få en melding hvis det er ulagrede endringer på disse tidspunktene.)

Fil / Lagre

Lagrer den aktuelle ordlista under det aktuelle navnet og på det opprinnelige lagringsstedet.

Fil / Lagre som...

Viser en standard Lagre-dialog som lar deg lagre den aktuelle, åpne ordlista under et nytt navn eller på et nytt sted. (Dette er det eneste lagringsvalget som er tilgjengelig for nylagete ordlister.) Vanligvis bør du lagre alle ordlistene dine på brukerstedet, som tidligere nevnt under Fil/Åpne.

Avslutt

Lukker SLED. Du vil få en melding dersom det er ulagrede endringer i din aktuelle ordliste.


The Game Menu
Spillmenyen

Denne menyen lar deg arbeide med noe av hjelpeteksten som Spell-Mell-spilleren ser når han bruker ordlista di. Den har to kommandoer:

Spill / Rediger nivå...

Denne iverksetter Rediger spillnivå-dialogen, som lar deg bestemme antall nivåer et Spell-Mell-spill som benytter ordlista di, kan bruke, hvilke nivånavn som bør brukes, og hvilke ordgrupper som bør benyttes på hvert nivå.

Spill / Oversett...

Denne iverksetter Oversett tekst dialog-dialogen, som åpner for et større, internasjonalt publikum for ordlistene dine, ved å gjøre oversettelser av ordlistetitler, beskrivelser og nivånavn tilgjengelig for dette publikumet.


The Help Menu
Hjelpmenyen

Denne menyen gir deg tilgang til SLEDs on-line-hjelp og Om-dialogen. Kommandoene er:

Hjelp / Emner

Denne kommandoen åpner SLEDs on-line-hjelp og viser Innhold-sida.

Hjelp / Hjelp med denne sida

Denne kommandoen åpner SLEDs on-line-hjelp og viser avsnittet som passer til den aktuelle sida eller «trinnet». Den tilsvarer det å trykke på F1-tasten mens du bruker SLED.

Hjelp / Om...

SLEDs Om-dialog vises. Klikk på Lukk-knappen når du er klar til å gå tilbake til SLED.


The Options Menu
Valgmenyen

Kommandoene i denne menyen lar deg se forskjellige valgmuligheter mens du arbeider med en ordliste.

Valg / Arbeidsspråk

Denne menykommandoen åpner en undermeny ut fra hvilken du kan velge ditt arbeidsspråk når som helst mens du bruker SLED. Språkene som kan brukes, er de samme som på Velkommen-sida (Trinn 1).

Valg / Sorter

Denne menykommandoen er bare tilgjengelig mens du redigerer spørsmål og svar (eller ordforråd) som brukes av ordlista di. Den åpner en undermeny som gir deg to valgmuligheter:

Alfabetisk: Svarlista sorteres alfabetisk.

Ved ordgrupper: Svarlista sorteres etter ordgrupper.

Sorteringsoperasjonen vil bare påvirke de svarene som vises på det aktuelle tidspunktet. Dersom du legger inn flere svar, vil de bli lagt nederst på lista som vanlig. Sorteringen er heller ikke varig. Dersom du går til en annen SLED-side og deretter går tilbake til svarlista, vil du se at lista har gått tilbake til sin opprinnelige, kronologiske rekkefølge.

Rediger gruppenavn

Denne menykommandoen er bare tilgjengelig mens du redigerer spørsmål og svar (eller ordforråd) som brukes av ordlista di. Den iverksetter Rediger gruppenavn-dialogen, som lar deg knytte meningsbærende navn til lista over ordgrupper med tallsiffernavn; ordgruppelister som du har brukt til å kategorisere svarene i ordlista di.


Translate Game Text
Oversette spilltekst

Du kan utnytte Spell-Mells internasjonale karakter ved å tilby oversettelser av din spilltekst til glede for spillere i andre land. Hvis du er i stand til å tilby oversettelser, vil denne dialogen samle arbeidsoppgaven for alle tre teksttyper som støttes av oversettelser.  Når en spiller velger arbeidsspråk som tilsvarer et språk som du har oversatt teksten din til, vil Spell-Mell vise den oversatte teksten i stedet for hovedteksten.

Første trinn er å bestemme hvilke språk du ønsker å lage oversettelser for. Velg disse fra Tilgjengelige språk-lista øverst til venstre i dialogboksen.

Etter at du har valgt et språk, klikker du på Bruk språk-knappen. Det valgte språket hopper over til Valgte språk-lista øverst til høyre i dialogboksen.

Dersom du ombestemmer deg når det gjelder et gitt språk, klikker du på språknavnet i Valgte språk-lista, og deretter klikker du på Slett språk-knappen. Etter å ha bekreftet at du virkelig ønsker å gjøre dette, flytter SLED det avmerkede språket tilbake til Tilgjengelige språk-lista. Enhver oversettelse som du har gjort i det språket du har slettet, vil gå tapt.

Etter å ha avmerket et språknavn i Valgte språk-lista, velger du en av tre felt i dialogboksen (Tittel, Beskrivelse eller Nivånavn)  som tilsvarer den type tekst som du ønsker å redigere.

Redigere tittel

Ordlista som du har skrevet inn på ditt eget brukerspråk, vises under en redigeringsboks der du kan legge inn den oversatte tilttelen på det valgte tilleggsspråket.

Redigere beskrivelse

Igjen vises den opprinnelige teksten under det feltet der du skriver inn oversettelsen. I likhet med originalteksten kan den oversatte teksten ikke være lenger enn fire linjer. Ellers vil den bli kappet av når den blir vist i Spell-Mell.

Redigere spillnivåer

Det gjeldende settet med nivånavn blir vist i den venstre kolonnen i et rutenett. Bruk kolonnen til høyre for å skrive inn oversettelsen av navnene på det valgte språket.

Endre brukerspråk

Skulle du av en eller annen grunn ønske å bytte brukerspråk, åpner du Valg/Brukerspråk-undermenyen for språknavn. Ditt nye valg blir da  brukerspråket i din spilltekst - det språket som brukes når ingen av de språkene du kan tilby, tilsvarer det arbeidsspråket spilleren har valgt. Ditt gamle brukerspråk blir nå et andrespråk, men oversettelser i dette språket går ikke tapt.

Lukk dialogboksen

Oversett spilltekst-dialogboksen har ingen Avbryt-knapp. De endringer som gjøres her, har øyeblikkelig virkning. Klikk på Lukk-knappen når du er klar til å gå tilbake til SLED.


Word-lists with Icons
Ordliste med bildestikkord

Av tekniske grunner er det foreløpig ikke mulig for brukerlagede ordlister å benytte bildestikkord i SLED. En slik ordliste kan lages «på fabrikken», noe du kan se i ordforrådsordlistene som hører til hovedutgaven av Spell-Mell.

Har du en god idé til en fremmedspråklig ordliste eller en spørrelekordliste der det er ønskelig med bildestikkord, og du selv kan tilby bildestikkordene, kan du ta kontakt med oss via e-post, og vi vil da prøve å hjelpe deg videre.


Working Language
Arbeidsspråket er det språket som brukes i programteksten, meldinger og dokumentasjon. I Spell-Mell bli arbeidsspråket også brukt i andre tekster, så som ordlistebeskrivelser og nivånavn, så sant ordlistas forfatter har lagt inn de nødvendige oversettelser.